కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రాజు గారికి దెబ్బ మీద దెబ్బ.. ముచ్చటగా మూడోది
దిల్, ఆర్య, బొమ్మారిల్లు, కొత్త బంగారు లోకం, మిస్టర్ పర్ఫెక్ట్ ఇలా వరుస బ్లాక్ బస్టర్ హిట్ చిత్రాలతో దిల్ రాజు హిట్ చిత్రాల నిర్మాతగా మారారు. ఇక ఈ పేరును 2017లో  ఫిదా, శతమానం భవతి,  రాజా ది గ్రేట్, ఎంసీఏ, దువ్వాడ జగన్నాథమ్ లాంటి వరుస హిట్లతో సార్ధకం చేసుకున్నారు.
Samayam Telugu | Updated:
Oct 23, 2018, 04:41PM IST
రాజు గారికి దెబ్బ మీద దెబ్బ.. ముచ్చటగా మూడోది
నిర్మాత దిల్ రాజు.. ఈ పేరుని ప్రస్తావించిన ప్రతిసారీ హిట్ చిత్రాల నిర్మాత అనే క్యాప్షన్ కామన్‌గా మారింది. దిల్, ఆర్య, బొమ్మరిల్లు, కొత్త బంగారు లోకం, మిస్టర్ పర్ఫెక్ట్ ఇలా వరుస బ్లాక్ బస్టర్ హిట్ చిత్రాలతో దిల్ రాజు హిట్ చిత్రాల నిర్మాతగా మారారు. ఇక ఈ పేరును 2017లో ఫిదా, శతమానం భవతి, ఎంసీఏ, రాజా ది గ్రేట్, దువ్వాడ జగన్నాథమ్ లాంటి వరుస హిట్లతో సార్ధకం చేసుకున్నారు. అయితే 2018 నాటికి రాజు గారి లెక్క తప్పింది. హిట్ చిత్రాల నిర్మాత కాస్తా.. ఫ్లాప్ నిర్మాతగా మారారు. ఒకటి కాదు రెండు కాదు వరుసగా మూడు చిత్రాలు బాక్సాఫీస్ వద్ద బోల్తా కొట్టడంతో రాజు గారి లెక్క తప్పిందే అంటూ ఇండస్ట్రీలో చర్చ మొదలైంది.
Visit Site
Recommended byColombia
ఈ ఏడాది రాజ్ తరుణ్‌తో ‘లవర్’.. నితిన్‌తో ‘శ్రీనివాస కళ్యాణం’.. తాజాగా రామ్‌తో ‘హలో గురు ప్రేమ కోసమే’.. చిత్రాలను నిర్మించారు దిల్ రాజు. వీటిలో లవర్, శ్రీనివాస కళ్యాణం చిత్రాలు ఫ్లాప్ కాగా.. రామ్ ‘హలో గురు ప్రేమ కోసమే’ మొదట్లో యావరేజ్ టాక్ వచ్చినా కలెక్షన్లు పెద్దగా కాకపోవడంతో లాంగ్ రన్‌లో ఫ్లాప్ చిత్రాల సరసకే చేరుతుందని మూవీ అనలిస్ట్‌ల అభిప్రాయం. వీటికి తోడు పూరీ జగన్నాథ్ కొడుకుతో నిర్మించిన ‘మెహబూబా’ చిత్ర హక్కుల్ని కొన్ని భారీగానే నష్టపోయారు దిల్ రాజు. అయితే ఎన్టీఆర్ ‘అరవింద సమేత’ హిట్ ఈ నిర్మాతకు కాస్త ఉపశమనం ఇచ్చింది. ఈ చిత్రం నైజాం రైట్స్ తీసుకున్న దిల్ రాజు లాభపడినట్టు తెలుస్తోంది. అయితే ఈ ఏడాది ఆయనకు వచ్చిన నష్టాలతో పోల్చుకుంటే వచ్చిన లాభం చాలా తక్కువే.
సినిమాను తీయడం ఒక ఎత్తైతే ఆ సినిమాను ప్రమోట్ చేయడం తద్వారా ఓపెనింగ్స్ బాగా రాబట్టడం రాజు గారికి వెన్నతో పెట్టిన విద్య. ఆయన సినిమాల్లో కాస్త విషయం ఉన్నా.. భారీ ఓపెనింగ్స్‌తో కాసుల వర్షం కురిపిస్తుంటాయి. అంతలా తన సినిమాలను ప్రమోట్ చేస్తుంటారు దిల్ రాజు. అయితే ఇటీవల కాలంలో ప్రేక్షకుడు కంటెంట్ ఉన్న సినిమాలను ఎలాగైతే ఆదరిస్తున్నారో... విషయంలో లేని సినిమాల్ని అదే రీతిలో తిప్పి కొడుతున్నారు. ప్రేక్షకులపై ఎంత రుద్దాలని ప్రయత్నించినా.. నిర్ధాక్షిణ్యంగా గెటౌట్ అంటున్నాడు . హీరో ఎవరు? నిర్మాత ఎవరు? ఎన్ని కోట్ల బడ్జెట్? ఇవన్నీ ప్రేక్షకుడి అభిరుచిని ఏ మాత్రం ప్రభావితం చేయలేవనేది రాజు గారి 2018 సినిమాల లిస్ట్ చూస్తే అర్ధమౌతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.